**МКОУ «Ленинаульская СОШ»**

ОТКРЫТЫЙ УРОК ПО РОДНОЙ ЛИТЕРАТУРЕ

в 10-11 классах

 «Ногай язувшылар шыгармаларында кавга юзи»

 Составитель: учитель родного языка и литературы

 Отекаева Элина Рашидхановна

 МКОУ «Ленинаульская СОШ»

 Республика Дагестан, Ногайский район, с.Ленинаул.

**2017**

 11.11.2017г.

 «Ногай язувшылар шыгармаларында кавга юзи»

 Мутылмас бу йыллар тарихте!

Яраланган ыз калдырган.

Саклайык биз де оны эсте,

Эркинликти бизге тувдырган.(Под мелодию)

Кавга! Энъ коркынышлы соьз дуныяда, 1941-1945 йыллар Элимизге яв шапты, ол халкка 20-ншы оьмирдинъ уьйкен сынавы болды эм сол сынавды ол тийислише оьтти. Уллы Енъуьвге 75 йыл да болды, бек коьп шыгармалар язганлар баьри миллет язувшылар да сосы кайгылы темага, кайтип язбасынлар, эгер ол эстен кетип болмайтаган зат болса! Ким окымаган Константин Симоновтынъ «Живые и мертвые» деген трилогиясын, ким суьймейди «А зори здесь тихие» деген киноды (авторы Б.Васильев) эм сондай коьплеген асарлар куьни буьгуьнге дейим де куьшлерин йоймай, аьдемлерди йигитликке шакырып турадылар. Яшав кавга уьшин яратылмаган, ол наьсип уьшин яратылган! Буьгуьн биз ногай язувшыларымыз оьз асарларында кавга юзин кайтип коьрсеткенлерин караякпыз.

 5 класстан алып адабиятта кавга темасына язылган асарларды эсимизге туьсирейик , кимнинъ эсинде кайдай асар эстеликли болып калган эм не уьшин, сосы соравды буьгуьн биз оьз кыска дерисимиз ишинде шешип уьлгирмеге керекпиз.

С.Капаев «Кырлув». (Окувшы)

 Эсимде суьйикли язувшым Суюн Имамалиевич Капаевтинъ «Кырлув» деген повести(хикаеси). Ол багысланган баьтир ногай партизан кызы Крымхан Мижевага.Онынъ яшав йыллары (1929-1942). Кавга йылларда Крымхан Кувин-Икон-халк партизан отрядында атасы Мижев Баубек Исмаилович пен болган , олар бир куьн оьлгенлер: 28 августта 1942 йылда немецлер Марух перевалыннан Грузияга шыкпага суьйген болганлар. Сол согыста 22 партизан оьлгенлер, солардынъ арасында Баубек Мижев –ВКП райком секретари эм онынъ 12 ясындагы кызы Крымхан Мижева. Атасын немецлер оьлтиргенин коьрип, Крымхан колындагы граната ман душпанларга карсы шапкан эм автоматлар атылувы ман телеме тесик болып оьлген. Крымхан Мижевага «Песня о партизанском колокольчике» деген йырды И.Иванютин (анъын) эм Г.Орловский соьзин язганлар.

(Не туманами окутан,

А легендами овеян.

Непреклонный, неприступный

Наш Марухский перевал.

Там звенел наш колокольчик,

Тонкий голос, звонкий голос.

Самой маленькой разведчицы Крымхан

 «Кишкенекей арыкай, ак бетли, алмадай бетли кызалак сув яга бойлап шабады. Ол оьзининъ Мойнала атлы улагы ман завыкланып ойнайды, таьтли бала шагы. Тек таьтли шакты кавгадынъ коркынышлы давазы бузды. Энди Кырлувдынъ борышы-немецлер туратаган ерлерге барып, олардынъ нешев экенин билип, партизанларга айтып турув эди. Кырлув Марух тавдынъ касында халкы уьшин ян берген. Кишкей кызалактынъ аты оьмирлерге эстелик болып калаяк.

2.Окувшы: «Суюн Капаевтинъ мага «Толкынынъ толы, Тазасув» деген повести бек ярайды. Явлар ман корсаланган Ленинградтан кишкей орыс кедеди ногай хатын алып саклайды, онынъ оьзининъ улы болса кавгада оьлген, кызы Кокаш болса совет аскерине коьмек этеди. Ленинградтынъ етим баласы ногай авылда наьсибин тапты. Онынъ Лида абасы тавып алып калага аькетсе де, кишкей Батырай окып, доктыр кесписин алып, Тазасув йылга бойындагы Акшокырак авылына келип, мунда аьдемлерге коьмек этип турады. Сосы повесть анадынъ баьтирлигин, кишкей кыздынъ акырлыгы меним эсимде оьмирге калаяк».

3.Окувшы. Фазиль Апасович Абдулжалилов белгили ногай язувшысы Минераловод районынынъ Канглы авылында тувган. Оьмири тек 61 йыл болса да, ол 26 китап язып калдырган.1941йыл кавга басланганда ол оьзи тилеп согыска кеткен.Кавгадынъ юзин коьзи мен коьрген язувшы сосы темага асарларын язган: «Куьшлилердинъ аьели», «Халктынъ улы Калмырза», «Квадрат46-76». Меним эсимде «Куьшлилердинъ аьели» деген повесть. Совет летчиги Виктор Диденко самолеты янып, парашют пан ерге туьскенин кишкей Харун коьрип атасына айткан. Эм олар летчикти оьлимнен куткармага токтасып, кафывлыкка да карамай, шана ман уьйлерине аькеледилер эм ярасын эмлеп, оны карап, авылда болатаган хабарларды айтып, ол партизанларга язган листовкаларды керекли аьдемлерге еткерип турадылар. Оларга карт Мазан да коьмек этеди. Оькинишке, баьри аьдемлер де бир тувыл, бар Элин акшага сатканлар да Темей, Досый, староста –Баймурза Уразалиев. Офицер Рикче совет летчигин излейди эм оны тапкан аьдемге мынъ маьнет акша берилеек деп айтады, сол акшага Темей мен Досыйдынъ коьзлери кызады, олар акша уьшин намысларын сатпага аьзирлер. Ама бар сосы повестьте шынты патриот аьдемлер, олар: Батал, Мазан, Харун, Халид. Боьтен де карт Баталдынъ баьтирлиги меним юрегиме тийди, неге десе ол немецлердинъ корлавыннан да коркпай Виктор Диденкоды оьлимнен куткарды, оьзи де явдынъ колына туьсти. Онынъ яшавы, баьтирлиги бизге коьрим болады. Баталдай йигит аьдемлер болганнан себеп бизим элимиз тувган ерди немец баскыншыларыннан босатканлар. Батал Бектемировты гестаповец неше кыйнаса да, авызын бурнын кан этсе де, ол совет летчиги акында душпанга бир соьз де айтпады, ол шынты баьтир»

4 Окувшы.

Мага болса, Ф.Абдулжалиловтынъ «Халктынъ улы Халмурза» деген балладасы бек ярайды (бир кесегин яттан айтады,6 кл адабиат) Сосы баллада ногай йигит Халмурза Кумуковтынъ согыс заманда эткен баьтирлигин коьрсеткен.

«Калмырза Кумуков 1913 йылда Кишкей Зеленчук деген йылга бойында орынласкан Икон-халк авылда тувган. Тенълери арасында йигерлиги мен, тирилиги мен баскаланган. 7 йыллык мектебти кутарган, дуныяды кезбеге мырады болган. Кеделер мен куьресип ойнаганда, ол дайым да енъуьвши болып турган, ашык шырайлы, юзинде куьлки яйнаган. Куллыксуьер Халмырза Икон-Халк авылда тракторист болып ислеген, тувган авылынынъ кырларында арувсыз-талувсыз аьрекетшилик шегип турган, Усть-Джегута кырларында да кыйыны калган. Мине сосы ис ерлерден ол кавгага кеткен. Согыстынъ авыр йыллары патриот ясларды йыйнады. Туьрли ерлерде согыспага туьсти.1943 йыл Совет аьскери Донбасстынъ Сухая Каменка авылынынъ янында фашистлерди каты согадылар. 993 уьшинши Тильзитский полк яв мажасын бузув уьшин согысады. Артиллериядан сонъ яяв аьскерлер фашист оборонасын бузбага шаптылар. Немецлер каты корсаланадылар, 993 уьшинши полкка яв алдын ярмага буйырык келеди. Бизим Халмурза Кумуков стрелковый полктынъ биревине туьседи.24 августта батальонлар коьп солдатларын йойып, алдыга бара эдилер, минометный отлар нешевлердинъ яшавларын уьзе эди. Бу заманда штурм этетаган куьплер дзотларга йылыса эдилер. Уьшинши батальонда сегизинши ротады 18 ясындагы комсомолец Василий Лаптев коьтерди, ама ол да ядырадан ян берди, экинши ротада савлай офицерлер стройдан шыктылар. Сосындай авыр аьлде, аьдемлерди ерден коьтермеге куьш табылмастай мезгилде, алдыга рядовой коммунист Халмырза Кумуков йылысты. Колындагы байлам граната ман ол воронкадан воронкага астаракан йылысты, от арасыннан йылысты, сонда аьскершилер коьрдилер, кайтип Халмурза турагалды да , дотка карап ювырды, амбразурага карап байлам гранатларды таслады. Душпаннынъ пулеметлары тындылар. Экинши рота, онынъ артыннан батальон турдылар, ама сосы мезгилде дот тагы да янланды, сол заманда Халмырза автоматтынъ атылувыннан телеме тесик болып, коькиреги мен душпаннынъ амбразурасын япты. Биринши эшелоннынъ батальоны борышын толтырды, олар душпаннынъ биринши эм экинши линияларын алдылар. Аьскерлик борыш толтырылды. Оьзининъ яшавы ман коммунист Халмырза Кумуков енъуьвге йол ашты. 993 полктынъ аьскерлерине сосы баьтирлик куват, куьш берди, коьрим болды, олар баьтир йолдасын Сухая Каменка авылдынъ янындагы орманда коьмдилер. Онынъ баьтирлиги-Элге исси суьювине ыспатлык болды. Сосы баьтирлиги уьшин ога «Совет Союзынынъ баьтири» деген ат берилди. (сосы ат ога 47 йыл кеткен сонъ берилген, неге десе согыс заманда, подполковник Иван Тимофеевич Квашадынъ язган буйырыгы йок болган).

 Халмырза Кумуковтынъ баьтирлиги оьмирлерге эсте калган. Язувшы Ф.А.Абдулжалилов «Сын отца» (Атадынъ улы), «Халктынъ улы Халмырза» . Джанбулат Туркменов «Халкынъ сени мактайды» деген йырын баьтирге багыслаган. Халк онынъ акында йырларды йыравшылардынъ авызыннан эситедилер: Мурат Сеитов, Расул Сеитов(яткан ери ярык болсын), Даут Жанатаев. Икон-Халк авылда баьтирге памятник салынган, онынъ аты ман совхоз, мектеб аталган. Черкесск каладынъ данъклык аллеясында Кумуковтынъ бюсти салынган, Ногай районыныъ данъклык аллеясында да салынган онынъ бюсти, Кумуков атлы орам да бар

. 1.Эр йигит эли уьшин тувады.

2. Тойган ерде ийт юрер, тувган ерде эр юрер.

3. Эл болган ерде баьтир бар.

4.Коркак мынъ оьледи, баьтир бир оьледи.

5. Бир зат та мутылмаган, бирев де мутылмас.

6.Баьтир оьлер, данъкы калар.

7. Баьтирге оьлим йок.

8.Баьтир оьзи уьшин тувар, Эли уьшин оьлер.

9.Коркак болып яшаганнан, баьтир болып оьлгенинъ колай.

«Ер-ерде яткан кевделер, кан, шанъ, оттынъ сеси, коркынышлык» Сосы коьринис акында кайдай ятлав билетаганымызды эсимизге алайык. Ф.А. Абдулжалиловтынъ «Неге айтар кавга деп?»

«Топ атылып, ядыра

Увылдап келип ярылса,

Увылдап келип ярылып,

Кан тоьгилип шашылса,

Ога айтар кавга деп,

Кан тоьгилген каза деп .

Константин Симонов «Жди меня».

Жди меня.

Жди меня и я вернусь,

Только очень жди.

Жди, когда наводят грусть желтые дожди.

Жди, когда снега метут, жди, когда жара.

Жди, когда других не ждут, позабыв вчера.

Жди меня и я вернусь,не желай добра.

Всем, кто знает наизусть, что забыть пора.

Пусть поверят сын и мать в то, что нет меня.

Пусть друзей устанут ждать, сядут у огня.

Выпьют горькое вино на помин души.

Жди и с ними заодно выпить не спеши.

Жди меня и я вернусь, всем смертям назло.

Кто не ждал меня, тот пусть скажет-повезло.

Не понять, не ждавшим им, как среди огня.

Ожиданием своим ты спасла меня..

Как я выжил, будем знать.

Только мы с тобой.

Просто ты умела ждать, как никто другой.

Бу ятлав согыс заманда тап дуа кимик окылган. Оны суьйгенлер бир-бирисине кавга заманда ант кепте айтканлар. Миллион аьдемлер бир-бириси мен айырылганлар, коьплер ызгы кере коьрискенлер. К.Симонов 1941 йыл оны оьзининъ суьйгенине( кино эм театр актрисасы Валентина Серовага) язган бу ятлавды. Согыс заманда бу ятлавды баьриси де ятттан уьйренгенлер, газетадан кесип алып, коькиреклеринде тутканлар. «50 энъ ийги ятлав» деген проектте энъ белгили сосы ятлав.Оны ногай тилге коьширген Гамзат Аджигельдиев.

 «Бизим авылдынъ согыс ветеранлары» (слайдлар хабарлайдылар) деген слайд шоу экранда эм окувшылар «Журавли» деген йырды ногай тилде йырлайдылар..

Ой токтас этуьв.

Сосы дерис сизинъ юрегинъизде кайдай ыз калдырды?

Оьз аталарынъыз акында айтынъыз.

.